# Martin (grad)

*Za ostale upotrebe, pogledajte Martin.*

| Martin (grad) Martin
 |
| --- |
|  Martin (grad) |
|  |
|

|  |  |
| --- | --- |
|  Zastava

 |  Grb |

 |
| Osnovni podaci
 |
| Država
 |  Slovačka
 |
| Gradonačelnik
 | Andrej Hrnčiar (NEKA)
 |
| Kraj
 | Žilinski
 |
| Okrug
 | Martin
 |
| Regija
 | Turijek
 |
| Stanovništvo
 |
| Stanovništvo (2025) | 50.153
 |
| Gustina stanovništva
 | 740,41 st./km²
 |
| Geografija
 |
| Koordinate
 | ﻿ / ﻿ |
| Nadmorska visina
 | 395 m
 |
| Površina
 | 67,73 km²
 |
| Martin (grad)Martin (grad) (Slovačke)
 |
| Ostali podaci
 |
| Poštanski kod
 | 036 01
 |
| Pozivni broj
 | 0 43
 |
| Registarska oznaka
 | MT
 |
| Web-stranica
 | www.martin.sk |

**Martin** (slovački: *Turčiansky Svätý Martin* do 1950, mađarski: *Turócszentmárton*, njemački: *Turz-Sankt Martin*, latinski: *Sanctus Martinus/Martinopolis*) je grad u sjevernoj Slovačkoj, smješten na rijeci Turijak, pod Malom Fatrom, blizu Žiline. Ima oko 59.000 stanovnika, koji ga čine osmim po veličini gradom u Slovačkoj. On je središte regije Turijek i istoimenog okruga.

## Dijelovi grada

Martin ima deset dijelova grada:

* Jahodnjiki (*Jahodníky*)
* Ljadovenj (*Ľadoveň*)
* Stred (*Stred*)
* Sever (*Sever*)
* Košuti (*Košúty*)
* Podhaj (*Podháj*)
* Stranje (*Stráne*)
* Prjekopa (*Priekopa*)
* Tomčani (*Tomčany*)
* Zatručje (*Zátručie*)

## Klima

* Prosječna godišnja temperatura: 7 - 7.5 °C
* Prosječna godišnja padavina kiše: 750 – 860 m

## Historija

Prvo pominjanje Martina je bilo 1264. pod imenom *Zenthmarton*, a naselje je 1340. dobilo status slobodnog kraljevskoga grada.

U turbulentnom 15. veku je grad pretrpio mnogo katastrofa, na primjer prilikom napada Husita 1433, kada je grad spaljen. Samo deset godina poslije, zemljotres ga je uništio.

Od 18. veka grad postaje sjedište Turijek okruga.

Grad je postao slovačko kulturno sjedište u 19. veku. Nekoliko kulturnih institucija(uključujući Matica Slovačka i Slovački nacionalni muzej) su osnovani u njemu. Velike političke aktivnosti koje su dovele do slovačke nacionalne emancipacije u 19. i ranom 20. veku, bile su organizovane u ili iz Martina. Grad se takođe industrijalizovao u to doba. Prva štamparija je otvorena 1869, a fabrika nameštaja *Tatra nábytok* 1890.

Grad je izgubio na značaju kada je Bratislava postala glavni grad 1918. Danas se u njemu nalazi sjedište Slovačke narodne biblioteke i Matice slovačke.

Narodna skupština Republike Slovačke proglasila je grad Martin gradom Slovačke kulture 24. avgusta 1994.

## Demografija

Statistika stanovništva (10 godina)| Godina: | 1995. | 2005. | 2015. | 2025. |
| --- | --- | --- | --- | --- |
| Broj ljudi: | 60.772 | 59.257 | 55.687 | 50.153 |
| Razlika: |  | -2,49 % | -6,02 % | -9,93 % |

Statistika stanovništva| Godina: | 2024. | 2025. |
| --- | --- | --- |
| Broj ljudi: | 50.346 | 50.153 |
| Razlika: |  | -0,38 % |

Martin je imao populaciju od 59,257 (Decembra 31, 2005). Po popisu iz 2001, 94,9 % od stanovnika bili su Slovaci, 1,6 % Česi, 0,5 % Romi, i 0,2 % Mađari. Sastav religija je bio: 44,1 % rimokatolici, 31,2 % bez religije i 17,2 % protestanti.

## Znamenitosti

Jedan od trgova u Martinu
Najstarija zgrada je Romanskna crkva posvećena Svetom Martinu od Tursa (13. vek). Slovački Narodni Muzej je postavio svoju etnografsku zbirku u Martinu. Muzej pod vedrim nebom u selu *Jahodnícke háje* izlaže tradicionalnu ruralnu arhitekturu i folklornu tradiciju iz regiona Turijek.

Grad je okružen planinskim vijencima Male i Velike Fatre, koji tokom zime nude sjajne uslove za skijanje, a leti za planinarenje.

## Školstvo

Medicinski fakultet (dio Univerziteta Komenskog) je smješten u Martinu.

## Sport

* Hokej na ledu: MHC Martin igra u Slovačkoj Ekstraligi.

## Transport

Martin se nalazi pored glavnog puta iz Bratislave za Košice i glavne željezničke pruge, a direktno je povezan sa Žilinom, Turčianskim Teplicama i Ružomberokom.

Javni gradski prevoz ne pokriva samo Martin, već i obližnji gradić Vrútky i tri sela (Bystrička, Lipovec, Turčianske Kľačany).

## Gradovi pobratimi

* Gota, Nemačka
* Hogeven, Holandija
* Karvina, Češka Republika
* Jičin, Češka Republika
* Kalič, Poljska
* Bački Petrovac, Srbija

## Značajne osobe

* Janko Aleksu, slikar
* Miloš Aleksandar Bazovski, slikar
* Martin Benka, slikar
* Barbora Bobulova, glumica
* Zdeno Ciger, igrač hokeja na ledu
* Janko Jesenski, pisac
* Andrej Kmet, naučnik
* Miloslav Šmit, organizator vatrogasnih brigada
* Robert Švehla, igrač hokeja na ledu

## Reference

## Vanjske veze

* Datoteke u vezi s temom Martin (grad) na Wikimedijinoj ostavi
* Službene stranice‍  (`sk`)